# Les oracles de Michel de Nostredame/Tome 2/Partie 2/Section II/Centurie IX
## CENTVRIE IX
### I.

Dans la maison du traducteur de Bourc, Seront les lettres trouuees sur la table, Borgne, roux, blanc, chanu tiendra de cours, Qui changera au nouueau Connestable.

### II.

Du haut du mont Auentin voix ouye, Vuydez vuydez de tous les deux costez : Du sang des rouges sera l’ire assomye, D’Arimin Prato, Columna debotez.

### III.

La magna vaqua à Rauenne grand trouble, Conduicts par quinze enserrez à Fornase : A Rome naistra deux monstres à testes double Sang, feu, deluge, les plus grands à l’espase.

### IV.

L’an ensujuant découuerts par déluge, Deux chefs esleuz, le premier ne tiendra
De fuyr ombre à l’vn d’eux le refuge, Saccagee case qui premier maintiendra.

### V.

Tiers doigt du pied au premier semblera A vn nouveau monarque de bas haut, Qui Pyse & Luques Tyran occupera Du precedent corriger le deffaut.

### VI.

Par la Guyenne infinité d’Anglois Occuperont par nom d’Anglaquitaine, Du Languedoc Ispalme Bourdeloys, Qu’ils nommeront après Barboxitaine.

### VII.

Qui ouurira le monument trouué, Et ne viendra le serrer promptement, Mal luy viendra, & ne pourra prouué Si mieux doit estre Roy Breton ou Normand.

### VIII.

Puisnay Roy fait son pere mettre à mort. Apres conflict de mort tres-inhonneste : Escrit trouué, soupçon donna remort, Quand loup chassé pose sur la couchette.

### IX.

Quand lampe ardente de feu inextinguible Sera trouué au temple des Vestales. Enfant trouué feu, eau passant par crible : Perir eau Nymes, Tholose cheoir les halles.

### X.

Moyne moynesse d’enfant mort exposé, Mourir par ourse, & rauy par verrier, Par Fois & Pamyes le camp sera posé Contre Tholose Carcas dresser forrier.

### XI.

Le iuste mort à tort à mort l’on viendra mettre Publiquement du lieu esteint : Si grande peste en ce lieu viendra naistre, Que les iugeans fuyr seront contraints.

### XII.

Le tant d’argent de Diane & Mercure, Les simulachres au lac seront trouuez : Le figurier cherchant argille neuue Lui & les siens d’or seront abbreuuez.

### XIII.

Les exilez autour de la Soulongne Conduits de nuict pour marcher en Lauxois, Deux de Modenne truculent de Bolongne, Mis decouuerts par feu de Burançois.

### XIV.

Mis en planure chauderons d’infecteurs, Vin, miel & huyle & bastis sur fourneauxs Seront plongez, sans mal dit malfacteurs Sept fum extaint au canon des bordeaux.

### XV.

Pres de Parpan les rouges detenus, Ceux du milieu parfondres menez loing : Trois mis en pieces, & cinq mal soustenus, Pour le Seigneur & Prelat de Bourgoing.

### XVI.

De castel Franco sortira l’assemblee, L’ambassadeur non plaisant fera scisme : Ceux de Ribiere seront en la meslee, Et au grand goulfre desnie ont l’entree.

### XVII.

Le tiers premier pis que ne fit Neron, Vuidez vaillant que sang humain respandre : Rédifier fera le forneron, Siecle d’or mort, nouueau Roy grâd esclandre.

### XVIII.

Le lys Dauffois portera dans Nansi, Iusques en Flandres electeur de l’Empire Neufue obturee au grand Montmorency, Hors lieux prouuez deliure à clere peine.

### XIX.

Dans le milieu de la forest Mayenne, Sol au Lyon la fouldre tombera : Le grand bastard yssu du grand du Maine, Ce iour fougeres pointe en sang entrera.

### XX.

De nuict viendra par la forest de Reines, Deux pars vaultorte Hene la pierre blanche :
Le moyne noir en gris dedans Varennes, Esleu cap cause tempeste, feu sang tranche.

### XXI.

Au temple haut de Bloys sacre Salonne, Nuict pont de Loyre Prelat, Roy pernicant : Curseur victoire aux marests de la lone, D’où prelature de blancs abormeant.

### XXII.

Roy & sa cour au lieu de langue halbe, Dedans le temple vis a vis du palais : Dans le iardin Duc de Mantor & d’Albe, Albe & Mantor poignard langue & palais.

### XXIII.

Puisnay ioüant au fresch dessoubs la tonne, Le haut du toict du milieu sur la teste, Le pere Roy au temple saint Salonne, Sacrifiant sacrera fum de feste.

### XXIV.

Sur le palais au rochier des fenestres, Seront rauis les deux petits royaux : Passer aurelle Luthece, Denis cloistres, Nonnain, Mallods aualler vers noyaux.

### XXV.

Passant les ponts venir pres de rosiers, Tard arriué plustost qu’il cuidera, Viendront les noues Espagnols à Besiers, Qu’icelle chasse emprinse cassera.

### XXVI.

Nice sortie sur nom des lettres aspres, La grande cappe fera present non sien : Proche de vultry aux murs de vertes capres, Apres plombin le vent à bon essien.

### XXVII.

De bois la garde, vent clos ronds pont sera, Haut le receu frappera le Dauphin, Le vieux teccon bois vnis passera, Passant plus outre du Duc le droit confin.

### XXVIII.

Voile Symacle port Massiliolique, Dans Venise port marcher aux Pannons : Partir du goufre & sinus Illirique, Vast à Socile, Ligurs coups de canons.

### XXIX.

Lors que celuy qu’à nul ne donne lieu, Abandonner voudra lieu prins non prins : Feu neuf par saignes, bieument a Charlieu, Seront Quintin Balez reprins.

### XXX.

Au port de Puola & de sainct Nicolas, Perir Normande au goufre Phanatique, Cap de Bisance rues crier helas, Secours de Gaddes & du grand Philippique.

### XXXI.

Le tremblement de terre à Morrura, Caffich sainct George à demy perfondrez : Paix assoupie la guerre esueillera, Dans temple à Pasques abysmes enfondrez.

### XXXII.

De fin porphire profond collon trouuee Dessouz la laze escripts capitolin : Os poil retors Romain force prouuee, Classe agiter au port de Methelin.

### XXXIII.

Hercules Roy de Rome & d’Annemarc, De Gaule trois Guion surnommé, Trembler l’Italie & l’vnde de sainct Marc, Premier sur tous monarque renommé.

### XXXIV.

Le part soluz mary sera mitré, Retour conflict passera sur le thuille : Par cinq cens vn trahyr sera tiltré Narbon & Saulce par couteaux auons d’huille.

### XXXV.

Et Ferdinand blonde sera deserte, Quitter la fleur, suiure le Macedon, Au grand besoin de faillira sa routte, Et marchera contre le Myrmidon.

### XXXVI.

Vn grâd Roy prins entre les mains d’vn loyne, Non loin de Pasque confusion coup cultre : Perpet, captifs foudre en la husne, Lors que trois freres se blesseront & murtre.

### XXXVII.

Pont & moulins en Decembre versez, En si haut lieu montera la Garonne : Meurs, edifices, Tolose renuersez, Qu’on ne sçaura son lieu autant matronne.

### XXXVIII.

L’entree de Blaye par Rochelle & l’Anglois, Passera outre le grand Aemathien : Non loin d’Agen attendra le Gaulois, Secours Narbonne deceu par entretien.

### XXXIX.

En Arbissel à Veront & Carcari, De nuict conduits par Sauonne attraper, Le vifs Gascon Turby, & la Scerry : Derrier mur vieux & neuf palais gripper.

### XL.

Pres de Quintin dons la forest bourlis, Dans l’Abaye seront Flamens ranchés : Les deux puisnais de coups my estourdis, Suitte oppressee & garde tous achés.

### XLI.

Le grand Chyren soy saisir d’Auignon, De Rome lettres en miel plein d’amertume : Lettre ambassade partir de Chanignon, Carpentras pris par duc noir rouge plume.

### XLII.

De Barcellonne, de Gennes & Venise De la Secille peste Monet vnis : Contre Barbare classe prendront la vise, Barbar poussé bien loing iusqu’à Thunis.

### XLIII.

Proche à descendre l’armee Crucigere, Sera guettee par les Ismaëlites, De tous costez batus par nef Rauiere, Prompt assaillis de dix galeres eslites.

### XLIV.

Migrés, migrés de Geneue trestous. Saturne d’or en fer se changera, Le contre Faypoz exterminera tous, Auant l’aduent le ciel signes fera.

### XLV.

Ne sera soul iamais de demander, Grand Mendosus obtiendra son empire : Loing de la cour fera contremander Pymond, Picard, Paris Tyrron le pire.

### XLVI.

Vuydez fuyez de Tolose les ronges, Du sacrifice faire piation.
Le chef du mal dessous l’ombre des courges : Mort estrangler carne omination.

### XLVII.

Les soubz signez d’indigne deliurance, Et de la multe auront contre aduis : Change monarque mis en perille pence, Serrez en cage le verront vis à vis.

### XLVIII.

La grand cité d’Occean maritime, Enuironnee de marets en cristal : Dans le solstice hyemal & la prime, Sera tentee de vent espouuantal.

### XLIX.

Gand & Bruceles marcheront contre Anuers, Senat de Londres mettront à mort leur Roy : Le sel & vin luy seront à l’enuers, Pour eux auoir le regne en desarroy.

### L.

Mandosus tost viendra à son haut regne, Mettant arriere vn peu les Norlaris : Le rouge blesme, le masle a l’interregne, Le ieune crainte & frayeur Barbaris.

### LI.

Contre les rouges sectes se banderont, Feu, eau, fer, corde par paix se minera : An point mourir ceux qui machineront, Fors vn que monde sur tout ruinera.

### LII.

La paix s’approche d’vn costé, & la guerre, Oncques ne fut la poursuitte si grande : Plaindre hôme, femme sang innocent par terre, Et ce sera de France a toute bande.

### LIII.

Le Neron ieune dans le trois cheminees, Fera de paiges vifs pour ardoir ietter : Heureux qui loing sera de tels menees, Trois de son sang le feront mort guetter.

### LIV.

Arriuera au port de Corsibonne, Pres de Rauenne, qui pillera la dame : En mer profonde legat de la Vlisbonne, Sous roc cachez rauiront septante ames.

### LV.

L’horrible guerre qu’en l’Occident s’appreste, L’an ensuiuant viendra la pestilence Si fort l’horrible que ieune, vieux, ne beste, Sang, feu. Mercure, Mars, Iupiter en France.

### LVI.

Cam pres de Noudam passera Goussan ville, Et à Maiotes laissera son enseigne : Conuertira en instant plus de mille, Cherchât les deux remettre en chaine & legne.

### LVII.

Au lieu de Drvx vn Roy reposera, Et cherchera loy changeant d’Anatheme : Pendant le ciel si tresfort tonnera, Portera neufue Roy tuera soy mesme.

### LVIII.

Au costé gauche à l’endroit de Vitry, Seront guettez les trois rouges, de France : Tous assommez rouge, noir non meurdry, Par les Bretons remis en asseurance.

### LIX.

A la Ferté prendra la Vidame, Nicol tenu rouge qu’auoit produit la vie : La grand Loyse naistra que fera clame, Donnant Bourgongne à Bretons par enuie.

### LX.

Conflict Barbar en la Cornette noire, Sang espandu, trembler la Dalmatie : Grand Ismael mettra son promontoire, Ranes trembler secours Lusitanie.

### LXI.

La pille faicte à la coste marine, In cita noua & parens amenez. Plusieurs de Malte par le fait de Messine, Estroit serrez seront mal guerdonnez.

### LXII.

Au grand de Chera mon agora, Seront croisez par ranc tous attachez.
Le pertinax Oppi, & Mandragora, Raugon d’Octobre le tiers seront laschez.

### LXIII.

Plainctes & pleurs cris, & grands hurlemens Pres de Narbon a Bayonne & en Foix, O quels horribles calamitez changemens, Auant que Mars reuolu quelquesfois.

### LXIV.

L'Æmathion passer monts Pyrennees, En Mas Narbon ne fera resistance, Par mer & terre fera si grand menee, Cap. n’ayant terre seure pour demeurance.

### LXV.

Dedans le coing de Luna viendra rendre Où sera prins & mis en terre estrange. Les fruicts immeurs seront à grand esclandre, Grand vitupere, à l’vn grande loüange.

### LXVI.

Paix, vnion sera & changement, Estats, offices bas haut & haut bien bas Dresser voyage, le fruict premier tourment, Guerre cesser, ciuil proces debats.

### LXVII.

Du haut des monts à l’entour de Lizere Port à la roche Valent cent assemblez De Chasteauneuf Pierre late en donzere, Contre le Crest Romans foy assemblez.

### LXVIII.

Du mont Aymar sera noble obscurcie, Le mal viendra au ioinct de Saone & Rosne : Dans bois cachez soldats iour de Lucie Qui ne fut onc vn si horrible throsne.

### LXIX.

Sur le mont de Bailly & la Bresle Seront cachez de Grenoble les fiers Outre Lyon, Vien eux si grand gresle. Langoult en terre n’en restera vn tiers.

### LXX.

Harnois trenchans dans les flambeaux cachez, Dedans Lyon, le iour du Sacrement, Ceux de Vienne seront trestous hachez, Par les cantons Latins Mascon ne ment.

### LXXI.

Aux lieux sacrez animaux veu à trixe, Auec celuy qui n’osera le iour. A Carcassonne pour disgrace propice, Sera posé pour plus amule seiour.

### LXXII.

Encor seront les saincts temples pollus. Et expillez par Senat Tholosain, Saturne deux trois cicles reuollus. Dans Auril, May, gens de nouueau leuain.

### LXXIII.

Dans Fois entrez Roy ceiulee Turban : Et regnera moins euolu Saturne,
Roy Turban blanc Bizance cœur ban, Sol, Mars, Mercure pres la hurne.

### LXXIV.

Dans la cité de Fertsod homicide, Fait, & fait multe beuf arant ne macter, Retours encores aux honneurs d’Artemide Et à Vulcan corps morts sepulturer.

### LXXV.

De l’Ambraxie & du pays de Thrace Peuple par mer, mal, & secours Gaulois, Perpetuelle en prouence la trace, Auec vestige de leurs coustume & loix.

### LXXVI.

Auec le noir Rapax & sanguinaire, Yssu du peaultre de l’inhumain Neron, Emmy deux fleuues main gauche militaire, Sera meurtry par Ioyne chaulueron.

### LXXVII.

Le regne prins le Roy coniurera La dame prinse à mort iurez à sort, La vie à Royne fils on desniera, Et la pellix au fort de la consort.

### LXXVIII.

La dame Grecque de beauté laydique, Heureuse faicte de procs innumerable, Hors translatee en regne Hispanique, Captiue prinse mourir mort miserable.

### LXXIX.

Le chef de classe par fraude stratageme, Fera timides sortir de leurs galees, Sortis meurtris chefs renieux de cresme, Puis par l’embusche luy rendront le saleres.

### LXXX.

Le Duc voudra les siens exterminer, Enuoyera les plus forts lieux estranges : Par tyrannie Bize & Luc ruiner, Puy les Barbares sans vin feront vendanges.

### LXXXI.

Le Roy rusé entendra ses embusches. De trois quartiers ennemis assaillir : Vn nombre estrange larmes de coqueluches, Viendra Lemprin du traducteur faillir.

### LXXXII.

Par le deluge & pestilence forte, La cité grande de long temps assiegee : La sentinelle & garde de main morte, Subite prinse, mais de nulle outragee.

### LXXXIII.

Sol vingt de Taurus si fort de terre trembler, Le grand theatre remply ruinera : L’air, ciel & terre obscurcir & troubler, Lors l’infidelle Dieu & saincts voguera.

### LXXXIV.

Roy exposé parfera l’hecatombe, Apres auoir trouué son origine :
Torrent ouurir de marbre & plomb la tombe, D’vn grand Romain d’enseigne Medusine.

### LXXXV.

Passer Guienne, Languedoc & le Rosne, D’Agen tenan de Marmande & la Roolle : D’ouurir par foy parroy, Phocê tiêdra sô trosne Conflict aupres saint Pol de Mauseole.

### LXXXVI.

Du bourg Lareyne paruiêdrôt droit à Chartres, Et feront pres du pont Amhoni pause Sept pour la paix cauteleux comme Martres, Feront entree d’armee à Paris clause.

### LXXXVII.

Par la forest du Touphon essartee, Par hermitage sera posé le temple, Le Duc d’Estampes par sa ruse inuentee. Du mont Lehori prelat donra exemple.

### LXXXVIII.

Calais Arras, secours à Theroanne, Paix & semblant simulera l’escoutte, Soulde d’Alobrox descendre par Roane. Destornay peuple qui defera la routte.

### LXXXIX.

Sept ans sera Philipp. fortune prospere. Rabaissera des Arabes l’effort, Puis son midy perplex rebors affaire, Ieune ognion abismera son fort.

### XC.

Vn capitaine de la Grand Germanie Se viendra rendre par simulé secours Au Roy des Roys aide de Pannoie, Que sa reuolte fera de sang grand cours.

### XCI.

L’horrible peste Perynté & Nicopollo, Le Chersonnez tiendra & Marceloyne, La Thessalie vastera l’Amphipolle, Mal incogneu, & le refus d’Anthoine.

### XCII.

Le Roy voudra en cité neufue entrer, Par ennemis expugner l’on viendra Captif libere faux dire & perpetrer, Roy dehors estre, loin d’ennemis tiendra.

### XCIII.

Les ennemis du fort bien esloignez, Par chariots conduict le bastion. Par sur les murs de Bourges esgrongnez Quand Hercules bastira l’Hæmathion.

### XCIV.

Foibles galeres seront vnies ensemble, Ennemis faux le plus fort en rampart : Foibles assaillies Vratislaue tremble, Lubecq & Mysne tiendront barbare part.

### XCV.

Le nouueau faict conduira l’exercice, Proche apamé iusqu’aupres du riuage : Tendant secours de Millannoile eslite, Duc yeux priué à Milanfer de cage.

### XCVI.

Dans cité entrer exercit desniee, Duc entrera par persuasion, Aux foibles portes clam armee amenee, Mettront feu, mort, de sang effusion.

### XCVII.

De mer copies en trois pars diuisee, A la seconde les viures failleront, Desesperez cherchant champs Helisees, Premiers en breche entrez victoire auront.

### XCVIII.

Les affligez par faute d’vn seid taint, Contremenant à partie opposite, Aux Lygonnois mandera que contraint Seront de rendre le grand chef de Molite.

### XCIX.

Vent Aquilon fera partir le siege, Par meurs ietter cendres, chauls, & poussiere : Par pluye apres, qui leur fera bien pege, Dernier secours encontre leur frontiere.

### C.

Naualle pugne nuit sera superee. Le feu aux naues à l’Occident ruine : Rubriche neufue, la grand nef coloree, Ire à vaincu, & victoire en bruine.
* ↑ Lisez : chenu, tiendra decours.
* ↑ Lisez : Colonna.
* ↑ Variante : teste.
* ↑ C’est-à-dire : en l’air (au bout d’une corde, ou sur un échafaud).
* ↑ Traduisez : a (prép. lat.), par.
* ↑ Bordelais.
* ↑ Lisez : prouver.
* ↑ Variante : mettra.
* ↑ Variante : donra.
* ↑ Toulouse.
* ↑ Foix et Pamiers.
* ↑ Toulouse, Carcassonne.
* ↑ Variante : Le juste à tort.
* ↑ Variante : et du milieu.
* ↑ C’est-à-dire : Le grand trésor.
* ↑ Variante : figulier.
* ↑ Lisez : l’Auxois.
* ↑ Variante : forneaux.
* ↑ Construisez : dits malfaiteurs (& traités comme tels), sans avoir fait de mal.
* ↑ Variante : borneaux.
* ↑ Perpignan.
* ↑ Bourgogne.
* ↑ Variante : desnieront.
* ↑ Nancy.
* ↑ Variante : clere peyne.
* ↑ Variante : Herne.
* ↑ Ville célèbre par l’arrestation de Louis XVI.
* ↑ Variante : cap. (avec un point abréviatif).
* ↑ Variante : à bormeant.
* ↑ Lisez : hable.
* ↑ Lisez : defeste.
* ↑ Variante : verts.
* ↑ Variante : des.
* ↑ C’est-à-dire : au mois de mai, époque de la floraison des roses.
* ↑ Variante : Qui icelle.
* ↑ Lisez : surnom.
* ↑ Lisez : à bon escient.
* ↑ Lisez : Sicile.
* ↑ Construisez : qui à.
* ↑ C’est-à-dire : lorsque celui qui ne cède le pas à personne.
* ↑ Variante : nef.
* ↑ Variante : bitument.
* ↑ Saint-Quentin, Bâle.
* ↑ Variante : Cap. (avec un point abréviatif).
* ↑ Variante : Mortara.
* ↑ Variante : Cassich.
* ↑ Lisez : parfondrez.
* ↑ Variante : lauze.
* ↑ Lisez : Dannemarc.
* ↑ Construisez : Il sera trahi par un titré Narbonne et par Sauce.
* ↑ Traduisez : per (prép. lat.), parmi, au milieu de.
* ↑ Variante : coutaux ; lisez : coustaux.
* ↑ Variante : descorte.
* ↑ Variante : defaillira.
* ↑ Variante : Perpet. captifs temps que foudre.
* ↑ Meurtre.
* ↑ Toulouse.
* ↑ Variante : Vérone.
* ↑ Variante : vif.
* ↑ Saint-Quentin.
* ↑ Variante : dans.
* ↑ Variante : tranchés.
* ↑ Lisez : Monech.
* ↑ Lisez : rabière.
* ↑ Variante : Raypoz.
* ↑ Toulouse.
* ↑ Variante : rouges.
* ↑ Variante : expiation.
* ↑ Variante : soulz.
* ↑ Variante : se.
* ↑ Amsterdam.
* ↑ C’est-à-dire : gelés.
* ↑ Traduisez : pro (prép. lat.), pour.
* ↑ Variante : Au.
* ↑ Lisez : qui.
* ↑ Variante : les.
* ↑ Lisez : plaiges.
* ↑ Traduisez : qui (latin), celui-là qui.
* ↑ Lisbonne.
* ↑ C’est-à-dire qu’ils tueront soixante-dix personnes.
* ↑ Construisez : qui en.
* ↑ Variante : si fort horrible.
* ↑ Ni.
* ↑ Variante : Sang, feu, Mercure.
* ↑ Variante : Camp.
* ↑ Goussainville.
* ↑ Variante : Maiores.
* ↑ Dreux.
* ↑ Très.
* ↑ Variante : Portée.
* ↑ Variante : rouges de France.
* ↑ Lisez : qui.
* ↑ Variante : Cornere.
* ↑ Variante : Cheramon.
* ↑ Narbonne.
* ↑ Variante : Mars.
* ↑ Narbonne.
* ↑ Très.
* ↑ Lisez : se rendre.
* ↑ Lisez : l’Isère.
* ↑ Valence.
* ↑ Châteauneuf, Pierrelatte, Donzère.
* ↑ Crest, Romans, Foix.
* ↑ Vienne.
* ↑ Lisez : Langouste.
* ↑ Variante : tranchant.
* ↑ Sous-entendez : voir.
* ↑ Variante : ample.
* ↑ Foix.
* ↑ Variante : cerulée.
* ↑ Traduisez : a (prép. lat.), par.
* ↑ Variante : convicra.
* ↑ C’est-à-dire que la Dame prisonnière sera condamnée à mort par des jurés tirés au sort.
* ↑ Variante : au.
* ↑ Variante : Galleres.
* ↑ Variante : chef renieur.
* ↑ Pise et Lucques.
* ↑ Le soleil au vingtième jour du Taureau, c’est-à-dire : le 20 avril.
* ↑ Variante : si fort terre.
* ↑ Lisez : voquera.
* ↑ Lisez : tenant.
* ↑ La Réole.
* ↑ Lisez : par roy.
* ↑ Variante : Manseole.
* ↑ Bourg-la-Reine.
* ↑ Variante : Authoni ; lisez : Antony.
* ↑ Construisez : feront entrée à Paris clos (exclus) d’armée.
* ↑ Lisez : Ogmion.
* ↑ Variante : Pannonie.
* ↑ Variante : Perynthe et Nicopolle.
* ↑ Macédoine.
* ↑ Amphipolis.
* ↑ Variante : battra.
* ↑ Construisez : Quand l’Æmathien bastira Hercule.
* ↑ Misnie.
* ↑ Variante : exercite.
* ↑ Lisez : Milanaise.
* ↑ Construisez : à Milan, en cage de fer.
* ↑ Variante : divisées.
* ↑ Variante : failliront.
* ↑ Lyonnais.
* ↑ Variante : chaux.
* ↑ Variante : piege.